cyanic-selkie/wikianc huggingface dataset:
బద్రుద్దీన్ త్యాబ్జీ
చదువు
దాదా మఖ్రా మద్రాసాలో ఉర్దూ, పర్షియన్ నేర్చుకున్న తరువాత, అతను బొంబాయిలోని ఎల్ఫిన్‌స్టోన్ కళాశాలలో చేరాడు.ఆ తర్వాత కంటి చికిత్స కోసం ఫ్రాన్స్‌ వెళ్లాడు. 1860లో పదహారేళ్ల వయసులో అతను లండన్‌లోని న్యూబరీ హై పార్క్ కళాశాలలోచేరాడు. ఇంగ్లాండ్‌లో ఉన్నప్పుడు న్యూబరీలో నివసిస్తున్న రిటైర్డ్ బ్రిటీషు గవర్నర్ జనరల్ లార్డ్ ఎల్లెన్‌బరోకు అతని తండ్రి పరిచయ లేఖలు ఇచ్చాడు. దానితో తర్వాత త్యాబ్జీ 1863లో న్యాయవిద్య అభ్యసించటానికి లండన్ లోని మిడిల్ టెంపుల్ విశ్వవిద్యాలయంలో చేరాడు. కంటిచూపు క్షీణించడంతో బాధపడుతున్న అతను 1864 చివరలో బొంబాయికి తిరిగి వచ్చాడు.1865 చివరలో తిరిగి మరలా తన చదువును మిడిల్ టెంపుల్‌లో ప్రారంభించాడు.1867 ఏప్రిల్ లో న్యాయవాద వృత్తిలో చేరాడు.
భారతదేశానికి తిరిగిరాక
1867 డిసెంబరులో బొంబాయికి తిరిగివచ్చిన తరువాత, త్యాబ్జీ బొంబాయి ఉన్నత న్యాయస్థానంలో మొట్టమొదటి భారతీయ న్యాయవాది అయ్యాడు. త్యాబ్జీ 1873లో బొంబాయి నగరపాలక సంస్థకు ఎంపిక అయ్యాడు.అతను 1875-1905 మధ్య బొంబాయి విశ్వవిద్యాలయం సెనేట్ సభ్యుడుగా, 1882లో బాంబే శాసనమండలి సభ్యుడుగా నియమించబడ్డాడు.1886లో అనారోగ్యంతో రాజీనామా చేశాడు. అతను 1885లో బాంబేప్రెసిడెన్సీ అసోసియేషన్ ఏర్పాటుకు ఎక్కువ బాధ్యత వహించాడు.అది భారతీయ ప్రయోజనాలను కాపాడిన సంస్థగా పేరొందింది.1885 చివరలో బొంబాయిలో భారత జాతీయ కాంగ్రెస్ మొదటి సమావేశాన్ని నిర్వహించింది.
భారత జాతీయ కాంగ్రెస్‌తో భాగస్వామ్యం
బద్రుద్దీన్, అతని అన్నయ్య కమరుద్దీన్ భారత జాతీయ కాంగ్రెస్ స్థాపనలో తీవ్రంగా పాల్గొన్నారు.త్యాబ్జీ, హిందువులు, ముస్లింలనుండి మద్దతు పొందడానికి కృషి చేయడం ద్వారా కాంగ్రెస్ జాతీయ పరిధిని నిర్మించడంలో కీలకపాత్ర పోషించాడు.1887-88 మధ్య భారత జాతీయ కాంగ్రెస్ అధ్యక్షుడిగా ఉన్న సమయంలో, అతను ముస్లిం సమాజాన్ని ఏకం చేయడంపై దృష్టి పెట్టాడు. నగరంలోని ముస్లింలలో సామాజిక పరస్పర చర్యను ప్రోత్సహించడానికి, ఇస్లాం క్లబ్, ఇస్లాం జింఖానా రెండింటినీ స్థాపించడంలో త్యాబ్జీ కీలకపాత్ర పోషించాడు. ముస్లింలు కాంగ్రెస్‌ను బహిష్కరించాలనే విమర్శలకు ప్రతిస్పందనగా, త్యాబ్జీ తాను అన్ని మతపరమైన పక్షపాతాలను ఖండించానని ప్రకటించాడు. ముస్లింలను మరింత సమన్వయపరిచేందుకు వారిని కాంగ్రెస్ కోవలోకి తీసుకురావడానికి, త్యాబ్జీ 1888 అలహాబాద్ కాంగ్రెస్‌లో తీర్మానం నెంబరు XIII ని ప్రవేశపెట్టాడు."సబ్జెక్ట్ కమిటీ చర్చకు ఏ సబ్జెక్ట్ ఆమోదించబడదు, లేదా ఏ కాంగ్రెస్‌లోనూ చర్చించడానికి అనుమతించబడదు. హిందూ లేదా మహోమెదన్ ప్రతినిధులు ఒక శరీర వస్తువుగా పరిచయం చేయడానికి, ఈ నియమం కాంగ్రెస్ ఇప్పటికే ఒక అభిప్రాయాన్ని ఖచ్చితంగా ప్రకటించని విషయాలను మాత్రమే సూచిస్తుంది. " ముస్లింలు, హిందువులు అంగీకరించిన అంశాలకు మాత్రమే కాంగ్రెస్ కార్యకలాపాలపరిధిని పరిమితం చేయడం ద్వారా ముస్లింలకు విజ్ఞప్తి చేసే ఉద్దేశ్యంతో దీనిని ప్రవేశపెట్టారు.
ఈ ప్రస్తావనలు ఉన్నప్పటికీ, చాలామంది ముస్లిం నాయకులు తమకు ప్రాతినిధ్యం వహించే కాంగ్రెస్ సామర్థ్యంపై ఇంకా సందేహం కలిగి ఉన్నారు. ఈ విమర్శకులలో ముఖ్యుడు సయ్యద్ అహ్మద్ ఖాన్, త్యాబ్జీకి ఒక బహిరంగలేఖలో ఇలా వ్రాశాడు. "కాంగ్రెస్ ప్రతిపాదనలలో హిందువులు, మహమ్మదీయులు అంగీకరించే ముఖ్యమైన విషయాలను పక్కన పెట్టమని నేను, నా స్నేహితుడు బుద్రుద్దీన్ త్యాబ్జీని అడుగుతున్నాను.కాంగ్రెస్ ప్రాథమిక రాజకీయ సూత్రాలు మహమ్మదీయుల ప్రయోజనాలకు వ్యతిరేకం కాదని నాకు చెప్పండి అని లేఖ సారాంశం.
మరణం
1906 ఆగస్టు 26న, లండన్‌లోని ఫర్‌లాగ్‌లో ఉన్నప్పుడు,బద్రుద్దీన్ త్యాబ్జీ గుండెపోటుతో అకస్మాత్తుగా మరణించాడు.
కుటుంబం
అతను రహత్-ఉన్-నాఫ్స్‌ని వివాహం చేసుకున్నాడు వారికి పద్దెనిమిది పిల్లలు ఉన్నారు. అతని మేనల్లుడు అబ్బాస్ త్యాబ్జీ.అతని మనుమలలో సైఫ్ త్యాబ్జీ, అజీమ్ త్యాబ్జీ, బద్రుద్దీన్ త్యాబ్జీ ఉన్నారు అతని గొప్ప మనుమరాలు లైలా త్యాబ్జీ.
కాబూలీవాలా
కాబూలీవాలా, 1957 జనవరి 4న విడుదలైన బెంగాలీ సినిమా. బెంగాలీ రచయిత రవీంద్రనాధ టాగూరు 1892లో రాసిన చిన్న కథ ఆధారంగా రూపొందిన ఈ సినిమాకు తపన్ సిన్హా దర్శకత్వం వహించాడు. చారుచిత్ర నిర్మించిన ఈ సినిమాలో చాబీ బిస్వాస్, టింకు, రాధమోహన్ భట్టాచార్య, మంజు డే, జిబెన్ బోస్ తదితరులు నటించగా, పండిత్ పండిట్ రవిశంకర్ సంగీతం అందించాడు.
బయటి లింకులు
వర్గం:1957 సినిమాలు వర్గం:బెంగాలీ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
ఆటోనగర్ సూర్య
ఆటోనగర్ సూర్య  2014 జూన్ 27న విడుదలైన తెలుగు చిత్రము.
కథ
చిన్నతనంలోనే ఓ రైలు ప్రయాణంలో తల్లి, తండ్రులను కోల్పోయిన సూర్య.. విజయవాడలో తన మేనమామ (సాయి కుమార్) వద్దకు చేరుకుంటారు. అయితే తన మేనమామ కూడా ఆదరించకపోవడంతో ఓ అనాధగా మారిన సూర్యను ఆటోనగర్ లో ఓ మెకానిక్ పెంచి పెద్ద చేస్తాడు. కథ ఇలా కొనసాగుతుండగా.. తన తల్లితండ్రుల మరణానికి కారణం మేయర్ అని తెలుసుకుంటాడు. ఆటోనగర్ లోని అన్యాయాలను, అక్రమాలను ఎదురించే క్రమంలో 16 ఏళ్లకే సూర్య జైలు కెళుతాడు. జైలు నుంచి విడుదలైన సూర్య జీవితంలో ఎలాంటి సంఘటనలు చోటు చేసుకున్నాయి? ఆటోనగర్ అన్యాయాలను, అక్రమాలను ఏవిధంగా ఎదుర్కొన్నాడు. ఆటో నగర్ లో ఎలాంటి మాఫియా కార్యక్రమాలు జరుగుతున్నాయి? తన మేనమామ ఆదరణకు సూర్య నోచుకోకపోవడానికి కారణమేంటి? తన తల్లి తండ్రుల మరణానికి మేయర్ ఎలా కారణమయ్యాడు అనే ప్రశ్నలకు సమాధానమే 'ఆటో నగర్ సూర్య'.
ఓబులేసుకోన
తాడిపత్రి మండలం ఆవుల తిప్పాయపల్లె గ్రామ సమీపమున ఓబులేశుని కోన వెలయుటకు కారణభూతమైన చరిత్ర వివరము 1470వ సంవత్సరమునకు పూర్వము అప్పుడు ఆ రోజులలో కాలినడకన అహోబిల క్షేత్రమునకు ఈ మార్గములో ప్రయాణము సాగించెడివారు. ఒకరోజున భక్తజన సమూహము కోలాహలముగా భజనలు చేసుకుంటూ శ్రీ అహోబిల శ్రీలక్ష్మినరసింహ స్వామి వారి కళ్యాణము (తిరుణాల) తిలకించుటకు పోవుచుండగా ప్రస్తుతము ఓబులేశు కోన క్షేత్రము ఆ రోజులలో దట్టమైన అడవి మార్గంగా ఉండెడిది. ఈ భక్తులందరూ అక్కడికి చేరుకున్నప్పుదు వారిలో ఒకామె నిండు చూలాలు మాత్రము ప్రయాసపడుతూ నరసింహస్వామి జపము చేసుకుంటూ, స్వామీ! నీదర్శనార్థమై వచ్చినాను.నీవద్దకు వచ్చుటకు నాకు శక్తిలేదు,నీ దివ్యమంగళరూపము దర్శించు భాగ్యము ప్రసాదించమని వేడుకొనగా శ్రీలక్ష్మీ నరసింహస్వామి వారు ఆమెకు ప్రత్యక్షమై "ఓ భక్తురాలా! భయము వలదు, నీకు ప్రసవము సులభముగా జరుగును. నేను ఇక్కడనే శిలా రూపముదాల్చి భక్తుల కోర్కెలు తీర్చుచుందును" అని చెప్పి అంతర్థానమాయెను. మూర్చిల్లిన భక్తులందరూ తేరుకొన్నారు. జరిగిన విషయము ఆమె అందరికీ వివరించింది. తర్వాత భక్తులందరూ కలిసి శ్రీ పెమ్మసాని తిమ్మనాయుడిని కలిసి వారికి జరిగిన వృత్తాంతము తెలియజేసినారు. ఆయన వెనువెంటనే ఆశిలా రూపమునకు ఆలయము నిర్మించి ఓబులేశు కోనశ్రీలక్ష్మినరసింహస్వామి దేవాలయముగా నామకరణము జరిపెను.
ఈ చరిత్ర అంతయూ తాడిపత్రి కైఫీయత్‍లో బ్రిటిష్‍వారు పొందుపరచారు.
వర్గం:గ్రామం, చరిత్ర
నేను లేని నా ప్రేమకథ
నేను లేని నా ప్రేమకథ 2021లో విడుదలయిన తెలుగు సినిమా. త్రిషాల ఎంటర్‌టైన్‌మెంట్స్, సరస్వతి క్రియేషన్స్, యస్.యస్.స్టూడియోస్ బ్యానర్లపై కళ్యాణ్ కందుకూరి, ఏ. భాస్కరరావు నిర్మించిన ఈ సినిమాకు సురేష్ ఉత్తరాది దర్శకత్వం వహించాడు. నవీన్ చంద్ర, గాయత్రి సురేష్ హీరోహీరోయిన్లుగా నటించిన ఈ సినిమా 2021 అక్టోబరు 8న విడుదలయింది.
మూలాలు
వర్గం:2021 తెలుగు సినిమాలు
వంది మాగదులు
పూర్వం రాజుల కాలంలో రాజుని పొగడడానికి ఆనాడు రాజుల కొలుపులో ఉండేవారు.వీరు రాజు పక్కనే ఉంటూ రాజుని పొగుడుతూ ఉంటారు. ఉదయాన్నే సన్నాయి మేళాలతో చక్రవర్తి పొగుడుతూ మేల్కొలుపుతారు.వీరు వైశ్య పురుషుడికీ + క్షత్రియ స్త్రీ పుట్టిన సంతానం ఈ వందిమాగదులు.వీరి పని రాజులను పొగుడుతూ బతకడం వీరి ప్రధాన వృత్తి.వంది పూర్వ రోజుల గొప్పదనం చెప్పాడు. మాగది అప్పుడు పరిపాలిస్తున్న రాజును పొగుడుతూ ఉంటాడు.
రాజులు వస్తున్న సమయంలో వందిమాగదులు రాజాధిరాజ, రాజగంభీర, దానవ సామ్రాజ్యనేత శ్రీశ్రీశ్రీ వృకాసుర మహారాజునకు విజయోస్తు అంటూ సభకు జయమును పలుకుతారు.
వంది
రాజు ఎప్పుడైనా పొరపాటు చేస్తే ఈ రాజు కంటే ముందు పరిపాలించిన రాజుల గొప్పతనం స్తోత్రం చేస్తాడు.అప్పుడు రాజు విని ముందు రాజుల గొప్పతనాన్ని గుర్తుచేసుకుని రాజు పొరపాటు చేయకుండా ఉంటాడు. ఇలా రాజుకు గుర్తు చేయడమే వంది పని.
మాగది
పూర్వ రాజులతో సంబంధం లేకుండా రాజు చేసిన గొప్పతనాన్ని స్తోత్రం చేస్తాడు. మాగది కేవలం రాజుని పొగడడానికి మాత్రమే ఉంటాడు. ఎవరైనా ఎక్కువ పొగడ్తలు చేస్తే వందిమాగదులు పొగడ్తలు చేయకు  అని వింటూ ఉంటాం. నేడు రాజకీయ నాయకులు ఈ పదాన్ని ఎక్కువగా ఉపయోగిస్తూ ఉంటారు.
మూలాలు
వర్గం:వృత్తులు
ప్రపంచ వినికిడి దినోత్సవం
ప్రపంచ వినికిడి దినోత్సవం ప్రతి సంవత్సరం మార్చి 3వ తేదీన నిర్వహించబడుతుంది. వినికిడి లోపానికి మెరుగైన చికిత్స, వినికిడి సంరక్షణకు తగిన సమాచారం గురించి ప్రజల్లో అవగాహన కలిగించడంకోసం ఈ దినోత్సవం జరుపుకుంటారు.
చరిత్ర
వినికిడి గురించి మానవాళికి ప్రచారం కలిగించడంకోసం ప్రపంచ ఆరోగ్య సంస్థ 2007, మార్చి 3న ఈ దినోత్సవాన్ని ప్రారంభించింది. 2016కి ముందు దీనిని అంతర్జాతీయ చెవి సంరక్షణ దినోత్సవం అని పిలిచేవారు. ప్రపంచ ఆరోగ్య సంస్థకు చెందిన అంధత్వం, చెవుడు నివారణ కార్యాలయం ప్రతి సంవత్సరం ఈ దినోత్సవాన్ని నిర్వహిస్తుంది.
కార్యక్రమాలు
ఈ రోజున ప్రపంచవ్యాప్తంగా వివిధ కార్యకలాపాలు జరుగుతాయి. ప్రతి సంవత్సరం ప్రపంచ ఆరోగ్య సంస్థ ఒక థీమ్‌ను ఎంచుకుంటుంది. ఈ దినోత్సవానికి సంబంధించిన కరపత్రాలు, ప్రచార సామాగ్రిని అనేక భాషలలో తయూరుచేసి, ఉచితంగా అందరికి అందుబాటులో ఉంచుతుంది. ప్రపంచవ్యాప్తంగా జరిగే కార్యక్రమాలను సమన్వయం చేయడంతోపాటు, ఆయా కార్యక్రమాల నివేదికను తయారుచేస్తుంది.
రాబర్టు క్లైవు- వారన్ హేస్టింగ్సుల రాజ్యతంత్రములు
భారతదేశములో బ్రిటిష్ వారి రాజ్యస్థాపనకు దోహదమైన ప్రముఖ రాజ్యతంత్రజ్ఞులు రాబర్టు క్లైవు, వారన్ హేస్టింగ్సు కార్యకాలములలో జరిగిన కుటిల రాజ్యతంఉత్రముల చరిత్ర. ఈస్టు ఇండియా సంస్ధగా సా.శ. 1599న ఇంగ్లండులో స్థాపింపబడిన వ్యాపారసంస్ద వ్యాపారనిమిత్తము 1600లో భారతదేశమువచ్చారు. మొగల్ చక్రవర్తి అనుమతితో భారతదేశములో నాలుగుదిశలలో అమాయకమైన వ్యాపార స్థావరా లేర్పర్చుకుని క్రమేణ దేశీయ పరిపాలకుల రాజకీయాలలో జోక్యము చేయ ప్రారంభించారు. అచిరకాలములోనే సైనిక బలము ప్రయోగించకుండా రాజ్యతంత్రములతో వలస రాజ్యమును స్థాపించారు. మొగల్ చక్రవర్తు లిచ్చిన ఫర్మానాలతో మొదలు పెట్టి దేశీయ పరిపాలకుల మధ్య వైరములలో సైనిక సహాయంచేసి ఇరుపక్షములవారిచే తమకు అనుకూలమైన షరత్తులతో సంధిపత్రములు వ్రాయించుకుని, క్రమేణ రాజ్యాధికారము చట్టబద్దముగనే అబ్బినట్ల నిపించుకుని యావద్భారతదేశమును ఇంగ్లండు రాణిగారి పేరున బ్రిటిష్ దేశ మునకు వలస రాజ్యముగా చేసి చరిత్ర సృష్టించారు.
అట్టి బ్రిటిష ఇండియా చరిత్ర తొలిదశలో మార్గదర్శక పాత్రధారులు రాబర్టు క్లైవు మరియూ వారన్ హేస్టింగ్సు. 1743- 1785 మద్య జరిగిన వీరిద్దరి రాజ్యతంత్రములవల్ల బ్రిటిష్ ఈస్టు ఇండియా కంపెనీ వారి వాణిజ్యమనే నెపము వెనుకయున్న ఆర్థిక లభ్దికి, రాజ్యస్థాపన లక్ష్యములకు రూపురేఖలు దిద్ది తమ కంపెనీవారి లక్ష్యాలను అధికమించి పురోగతి సాధించారు. భారత దేశీయ ఆదాయమును, రాజనిధులను తాముచేసిన సేవలకు ప్రతిఫలముగా రాబట్టుకున్నారు. ఇక్కడ జరిపిన యుద్దపు ఖర్చులు, రాజకీయ కార్యాచరణకైన ఆర్థిక భారం ఈ దేశ రాజనిధులనుండే రాబట్టుకునే కుటిల తంత్రములు చేశారు. అట్టి ఉపలబ్ధికి అవలంబించిన రాజ్యతంత్రములు కుటిలమైననూ వారిపైవచ్చిన ఆరోపణలు నిరాధారములన్న అసత్యకారణముచే శిక్షా విమోచనులై బ్రిటిష్ వారిచే ఘనులనిపించుకున్న బ్రిటిషు దొరలు. కేవలం తమ ఆధిక్యత నిరూపణ, దేశీయరాజుని నియమించు స్తోమత గణించుట, ఆర్థికలాభముకొరకు చేసినవే. ప్రత్యామ్నాయంగా రాజ్యపాలన జరిపించుచూ రాజధర్మము పాటించని రాజ్యతంత్రమవలంబించారు.
కొద్దిమంది దేశీయాభిమానముగల నవాబులు ఈ దొరల రాజ్యతంత్రముల ముఖ్యోద్దేశ్యములు గ్రహించి అభ్యంతరం వెలిబుచ్చి పిర్యాదులు చేసి చివరకు ఎదురుతిరిగి దొరల కుటిలోపాయములకు నేలకూలి నశించిపోయారు. అట్టివారిలో వంగరాష్ట్రపు నవాబు మీర్ ఖాసిం ఒకడు. సుంకరహితముగా కంపెనీయే గాక కంపెనీ ఉద్యోగులుగూడా వ్యక్తిగతముగా చేయుచున్న స్వేచ్ఛా వ్యాపారములను ఆపుచేయుటకు విఫలప్రయత్నంచేసి చివరకు దేశీయ వ్యాపరులనూ అట్లాగే స్వేచ్ఛగా వ్యాపారము చేసుకొమ్మని అనుమతి ఇవ్వడంతో కంపెనీ ఉద్యోగులకూ కంపెనీకి లాభములు దిగజారాయి. ఇతనిమీద ఆగ్రహించి యుధ్దము ప్రకటింపజేశారు. మీర్ ఖాసిం పరారీ అయి కంపేనీకి ప్రతిపక్షంగా 1764 బక్సరు యుధ్ధంలో పాల్గొన్నాడు. ఈస్టు ఇండియా కంపెనీ వారి అబిమతం ప్రకారం భారతదేశ పరిపాలకుల అంతః కలహములలో జోక్యము చేసుకొనవద్దన్నప్పటికీ రాబర్టు క్లైవు, వారన్ హేస్టింగ్సు కార్యకాలములలో (1743-1785) పెద్ద ఎత్తున జరిగిన తంత్రములన్నీ దేశీయ పరిపాలకుల అంతఃకలహములు పై నడచినవే, సింహాసనాధీశుడగటకు ఆశ అను పాశములచే బంధించబడ్డ దేశీయ నాయకులను లోబరుచుకుని ధనరూపములోనూ రాజ్యభూభాగములు జాగీరులగా లంచము పుచ్చకున్న కార్యాచరణలే. వీరిరువురూ అవలంబించిన రాజ్యతంత్రము బ్రిటిష్ కంపెనీవారి సామదాన దండోపాయములకూడిన రాజ్యతంత్రమే యనుట చాల తేలికపాటి ఉధ్ఘోషణ. వారి రాజ్యతంత్రములవల్ల దేశీయనాకులు కొందరని పదవీకాంక్షకు లోబడిన కీలుబొమ్మలను రాజుగా చేసి, రాష్ట్ర రాజనిధులను, దేశాదాయములను వ్యక్తిగతముగానూ, సంస్థాగత లాభమునకు వినియోగించుకున్నారు. ముఖ్యముగా మిత్రద్రోహము, మిత్రబేదము, సంధి అను మూడు మూల సూత్రములు వీరిరువురి కుటిల రాజ్యతంత్రములకు మూలధారములైనవని నిస్సందేహముగా చెప్పవచ్చును.
రాబర్టు క్లైవు కుతంత్రములు
రాబర్టు క్లైవు యొక్క కుతంత్రాలకు బలికాబడిన వంగరాష్ట్రపు మొదటి దేశీయ పరిపాలకుడు నవాబు సిరాజ్ ఉద్దౌలా. అతను 1757 లో బ్రిటిష్ వ్యాపార సంస్ధవారి వ్యవహారములను నియంత్రణ చేసి చివరకు కలకత్తాలోని బ్రిటిష్ స్థావరమైన విలియంకోటను ముట్టడించి ఆక్రమిచటంతో మొదలైంది రాబర్టు క్లైవు కుతంత్రాల కార్యాచరణ. సిరాజ్ ఉద్దౌలా కలకత్తా ముట్టడించిన కాలంలో విలియంకోట గవర్నింగు సంఘమునకు అధ్యక్షుడు (గవర్నరు) డ్రేక్ దొర ( ROGER DRAKE). కానీ అతడు సైనికంగానూ కుతంత్ర యోధుడుగానూ కార్యసాధకుడు కాకపోబట్టి లండనులోని కంపెనీ ప్రభువులు అప్పటికి చెన్నై దేవీకోట గవర్నరుగానుా, సైనికంగా కర్నల్ స్థాయిలోనున్న రాబర్టు క్లైవు దొరను, అడ్మిరల్ వాట్సన్ (Admiral Charles Watson) సహాయంతో విలియంకోటను విడిపించి వంగరాష్ట్రపు సమస్య తీర్చుటకు నియమించారు. సైనిక బలగంతో ధర్మయుధ్ధం చేయుట అసాధ్యమని తెలుసుకున్న రాబర్టు క్లైవు కుతంత్రాలు చేపట్టి, సురాజ్ ఉద్దౌలా రాజ్యములోని అంతఃకలహములలో భాగస్వాముడైన అతని బంధువు, సేనాని అగు మీర్ జాఫర్తో మొదట మధ్యవర్తిద్వారా కొంత రాయబారం చేసి వప్పంద పత్రాలు ఇచ్చిపుచ్చుకునటం జరిగింది. మీర్ జాఫర్ తో సరాసరి రహస్య వప్పందాలు చేసి పూర్తిగా వశపరచుకున్నాక అతని స్వామి ద్రోహక చర్యల వల్ల సురాజ్ ఉద్దౌలా ఓడిపోవటం జరగింది. దాంతో బ్రిటిష్ వారి ఆధిక్యత వ్యక్తమైనది. రాబర్టు క్లైవుకు రాజుని నియమించే (king maker) స్తోమత కలిగింది. సురాజ్ ఉద్దౌలాను మీర్ జఫర్ చెరపట్టి చంపించాడు.
తదుపరి తనను సింహాసనాధీశుడుగా చేసినందుకు కృతజ్ఞతాపూర్వకముగా రాబర్టుక్లైవుకు మీర్ జాఫర్ వంగరాష్ట్ర రాజనిధులనుండి బహిరంగముగా సైనిక సహాయ ఖర్చుల క్రిందనూ, తమ స్థావరం ఆక్రమించిన కాలంలో వచ్చిన ఆర్థిక నష్టము తీర్చుటకునూ దాదాపుగా 21.5 లక్షల రూపాయలకు పైగా నగదు రూపములోనే కాక ఇంకా 24 పరగణాల జాగీరులు కూడా ముట్టచెప్పాడు. (సెలక్టు కమిటీ వారి అంచనా 12.5 లక్షలు మాత్రమే). అదేకాక చాటుగా క్లైవుకూ అతని సిబ్బందికీ కూడా చాల నిధులను అప్పచెప్పాడు. అంతేకాక, బ్రిటిష్ వారి వ్యాపారమునకు సుంకరహితదిగుమతులకు అనుగ్రహ పత్రము జారీచేశాడు. సురాజ్ ఉద్దౌలా ఓడిపోయి సంధి చేసుకున్న వెంటనే రాబర్టుక్లైవు సరాసరి కార్యాచరణ చేపట్టి అతనినే నవాబుగా వుంచియుండిన యడల బ్రిటిష్ వారికి వచ్చే లబ్ధి కంటే మీర్ జఫర్ ను కీలుబొమ్మ నవాబుగా సింహాసనాధీశుడు చేయుట వల్ల అనేక రెట్లు లాభం కలగటమేకాక తదుపరి రాజ్యతంత్రాలకు అవరోధములు తొలగిపోయినవి. మధ్యవర్తి జగదీశ్ సేథ్, ఓమిచంద్ లకు రాయబారం చేసి మీర్ జాఫర్ ను స్వామిద్రోహమునకు వప్పించుటకు ఇస్తానన్న ప్రతిఫలం మివ్వకుండా నమ్మక ద్రోహం చేశాడు. అతనికి ఇచ్చిన వప్పంద పత్రములో అడ్మిరల్ వాట్సన్ సాక్షి సంతకం పెట్టుటకు నిరాకరించగా కూటపత్రము సృష్టించడం జరిగిందని చరిత్రలో కనబడుచున్నది. ఆ విషయాన్ని క్లైవు బ్రిటిషు పార్లమెంటులో సమర్ధించుకున్నాడు. మధ్యవర్తిగా పనిచేసిన వారు, నవాబు సురాజ్ ఉద్దౌలాకు రాజకీయ సలహాదారులు.
అదే మార్గములో నడచిన వారన్ హేస్టింగ్సు
క్లైవు మొదలుపెట్టిన కుతంత్ర పధ్ధతుల ఫలితముగా 1760-1765 మధ్య వంగరాష్ట్రములో కంపెనీ ఉద్యోగుల అక్రమ ఆర్థిక సంపాదన, అవినీతి, ప్రజాపీడనము విషమస్థితిక చేరుకుంటున్నసమయంలో స్థితినియంత్రణకు ప్రయత్నించి విఫలులైన దొరలలో అప్పటి గవర్నరుగానుండిన వాన్సటార్టు (HENRY VANSITTART) మరియూ గవర్నింగ్ కౌన్సిల్ సభ్యుడైన వారన్ హేస్టింగ్సు కూడానుండుట విశేషము. గవర్నరు కాక ముందు చిన్న అధికారిగా 17/04/1762 న వారన్ హేస్టింగ్సు గవర్నరుకు వ్రాసిన లేఖలో కంపెనీ ఉద్యోగులచేయు స్వేఛావ్యాపారములు ఆక్రమ ఆర్థికసముపార్జనలనుగురించి వాపోయాడు. అటువంటి దొర, గవర్నరు అయినాక కుతంత్రముల కార్యాచరణ అవలంబించటం దురదృష్టకరమైన విషయం. 1773 లో గవర్నరు జనరల్ గావచ్చిన తరువాత దొర గారి 12 ఏండ్ల కార్యకాలంలో వంగరాష్ట్ర ప్రజల దుస్థితి మెరుగుపర్చ లేదు. 1774 లో వారన్ హేస్టింగ్సు ప్రవేశపెట్టిన రాజకీయసంస్కరణలు ప్రజల యోగక్షేమము, రాష్ట్రబివృధ్ధికి కాక భ్రిటిష్ వారి ఆదాయము పెంచటానికి ఉపయోగించాయి. రాబర్టు క్లైవు కాలంలో అబ్బిన రాజస్వ అధికారం (దివానీ) తో సిస్తువసూలకు సిబ్బంది ద్వారా బాధ్యతలు వహించకుండా వేలంద్వారా కౌలుకిచ్చి సొమ్ము చేసుకునటం వారన్ హేస్టుంగ్సు దొర చేసిన సంస్కరణలలోనొకటి. రైతుల ఆర్థిక స్థితి ఇంకా దిగజారి దుస్థితికిపాలుచేసినవి. కలెక్టర్లకు న్యాయ విచారణ అధికారమిచ్చి నందువల్ల గ్రామ పంచాయితీ సంస్థ నశించిపోయింది. కలెక్టర్లు నిర్వహించు కోర్టులలో ఆంగ్లేయుల ధర్మశాస్త్రములు అమలుచేయబడినవి. దేశీయ నవాబులను పేరుకు పరిపాలకులుగానుంచి బాధ్యతలు అప్పచెప్పి ప్రత్యామ్నాయముగా పరిపాలన చెలాయించి దేశాదాయము బ్రిటిష్ కంపెనీ పరంచేశాడు. కంపెనీ వారి ఖజానాలు నిండించుటకు ఆర్థిక లభ్దికోసం చేసిన కుతంత్ర కార్యాచరణలు (1) నందకుమారుడునునాతడు వారన్ హేస్టింగ్సు లంచము తీసుకున్నాడని గవర్నింగు కౌన్సిల్ కు ఫిర్యాదు చేశాడు. ఆరోపణను నివృత్తిచేయలేక అతని పై కూట సృష్టి (Forgery) చేశాడను ప్రత్యారోపణ చేసి చివరకి ఉరితీయించాడు. (2) వంగరాష్ట్ర నవాబుకు ఇచ్చే అలవెన్సును 32 లక్షలను తగ్గించి 16 లక్షలు చేశాడు. (3) అలహాబాదు సంధి ప్రకారం మొగల్ చక్రవర్తికి ఇవ్వవలసిన 26 లక్షల కప్పమును పూర్తిగా రద్దుచేసి చక్రవర్తినికూడా ఆర్థికదుస్థితికి పాలుచేశాడు. (4) ఆ సంధి ప్రకారమే చక్రవర్తికిచ్చిన అలహాబాదు, కోరా పరగణాలను తీసేసుకుని అయోధ్య నవాబు షూజా ఉద్దౌలాకిచ్చి 50 లక్షలు అక్రమ సముపార్జన చేశాడు. (5) అయోద్యనవాబు కోరికపై రోహిల్లాలను రోహిల్ఖండునుండి తొలగించుటకు అనవసర యుధ్ధం చేయుటకు సైనిక సహాయానికి ప్రతి ఫలము 2 లక్షలు గడించాడు. (6) అయోధ్యనవాబు సూజాఉద్దౌలా తరువాత అసఫ్ ఉద్దౌలా నవాబైనాడు. అతనుకూడ వారన్ హేస్టింగ్సు గుప్పిటలోనున్నవాడే. అతని తల్లి, నాయనమ్మ (అయోధ్య రాణులు) చాల సంపన్నులు. కాశీ రాజుఛైత్ సింగ్ బ్రిటిష్ కంపెనీవారిపై చేసిన తిరుగుబాటుకుటృలోవీరికి సంబంధమున్నదని వారన్ హేస్టుంగ్సు వారిమీద అక్రమ ఆరోపణలు చేశాడు. చిన్నరాణీ (అసఫ్ ఉద్దౌలా తల్లి) ని చెరసాలలో బంధించి ఆమె వద్దనున్న సొమ్ము12 లక్షలు వసూలు చేయించిన కుతంత్రరాజకీయం వారన్ హేస్టింగ్సు చరిత్రలో మాయని మచ్చ. (7) ఇంకా చేసిన అనవసరపు యధ్ధ సన్నాహాలు అయోధ్యనవాబు పై మహారాష్టలు దాడి చేయుదరని భయంచే అయోధ్య నవాబు కోరిక పై సైనిక సహాయం సంసిధ్దము చేసి యుధ్దం జరుగకపోయిననూ నవాబు దగ్గరనుండి ఆర్థిక ప్రతిఫలం సంపాదించాడు, భూటాన్ రాజు కోరికపై టిబెట్టును ముట్టడించ సంసిధ్దుడగుట. (8) లండన్ లో కంపెనీ ప్రభువుల బంధువులకే కాక బ్రిటిష్ కామన్సు సభా సభ్యులలో కొందరి బంధువులకు భారతదేశములో అక్రమ సంపాదనకు దోహదం చేసి ప్రతిఫలముగా తదనంతరం శిక్షావిముక్తికాబడ్డాడు.
మూలాలు
వర్గం:భారతదేశంలో బ్రిటిషు పాలన
కటక్ జిల్లా
ఒడిషా రాష్ట్రం లోని జిల్లాలలో కటక్ జిల్లా ఒకటి. కటక్ పట్టణం జిల్లాకు కేంద్రంగా ఉంది. 2011 గణాంకాలను అనుసరించి జనసాధ్రత పరంగా ఈ జిల్లా రాష్ట్రంలో 2వ స్థానంలో ఉంది. మొదటి స్థానంలో గంజాం జిల్లా ఉంది.
మాధ్యమం
ఉత్కల మణి గోపబంధు దాస్ " ది సమాజ ", మహారాష్ట్ర గత గవర్నర్, గత ఒడిషా ముఖ్యమంత్రి హరేకృష్ణ మహాతాబ్ స్థాపించిన " ప్రజాతంత్ర ", ఎం.డి. వాక్వర్వ్ యూసఫ్ స్థాపించిన " ఒడిషా ఈవెనింగ్ ఎడిషన్ " మొదలైన పత్రికలు అందుబాటులో ఉన్నాయి.
భౌగోళికం
జిల్లా వైశాల్యం 3932 చ.కి.మీ. 2001 గణాంకాలను అనుసరించి జిల్లా జనసంఖ్య 2,341,984.
విభాగాలు
ఈ జిల్లా 15 తాలుకాలు 14 రెవెన్యూ బ్లాక్స్ ఉన్నాయి:-
ఆర్ధికం
కటక్ ఒడిషా రాష్ట్ర వ్యాపారకేంద్రంగా ఉంది. రాష్ట్రంలోని జిల్లాలలో అత్యధిక జి.డి.పి కలిగిన జిల్లాగా కటక్ గుర్తించబడుతుంది. జిల్లాలో బృహాత్తర వ్యాపార భవనాలు, విస్తృతంగా ఉన్న పరిశ్రమలు (ప్రముఖ అల్లాయ్, స్టీల్ , లాజిస్టిక్స్ టు అగ్రికల్చర్ , టెక్స్‌టైల్స్ , హస్థకళలు వంటి సంప్రదాయ పరిశ్రమలు) ఉన్నాయి. జాతీయంగా, అంతర్జాతీయంగా గుర్తింపు పొందిన పలు వ్యాపార కేంద్రాలు ఉన్నాయి. పరదిప్ రేవు ఉంది. .
బృహత్తర పరిశ్రమలు
జిల్లాలో 11 బృహత్తర పరిశ్రమలు ఉన్నాయి. ప్రధానంగా చౌద్వర్, అథగడ్‌లలో అధికంగా ఉన్నాయి. పరిశ్రమలలో ప్రధామైనవి స్టీల్, విద్యుత్తు, ఆటోమొబైల్, అల్లాయ్స్, ఫిర్‌క్లే మొదలైనవి. చౌదర్ (కటక్) వద్ద దేశంలో అధ్యధికంగా ఫెర్రో అల్లాయ్స్ తయారు చేస్తున్న " ఇండియన్ మెటల్ & ఫెర్రో అల్లాయ్స్ ఉంది. నగరం వెలుపల ఒక " మెగా ఆటో కాంప్లెక్స్ " నిర్మించడానికి ప్రయత్నిస్తున్నారు.
సంప్రదాయ పరిశ్రమలు
సంప్రదాయ పరిశ్రమలకు కటక్ ప్రసిద్ధి చెందింది. రాయపూర్ తరువాత తూర్పు ఇండియాలో రెండవ వస్త్రతయారీ కేంద్రంగా కటక్ గుర్తించబడుతుంది. నగర సంవత్సర టెక్స్‌టైల్ ఆదాయం బిలియన్ డాలర్ల కంటే అధికంగా ఉంటుంది. నగరం వెలుపల టెక్స్‌టైల్ పార్క్ ఏర్పాటుచేయడానికి ప్రయత్నిస్తున్నారు. సిల్వర్ ఫిలిగ్రీ హస్థకళకు కటక్ ప్రఖ్యాతి చెందింది. సాటిలేని పనితనం కలిగిన ఈ పరిశ్రమ ప్రాంతీయ ఆదాయాన్ని అధికరిస్తుంది.
ఇతర పరిశ్రమలు
ఒడిషాలోని మిగిలిన నగరాలకంటే అధికంగా మద్యతరహా, చిన్నతరహా పరిశ్రమలు కటక్‌ను కేంద్రంగా చేసుకుని ఉన్నాయి. కటక్ లోపల, వెలుపల 8 ఇండస్ట్రియల్ ఎస్టేట్లు ఉన్నాయి. వీటిలో అధికంగా ఒడిషాలోని పలు ఇతర పరిశ్రమలకు సహాయంగా ఉన్నాయి. జగత్‌పూర్, ఖపురియా పరిశ్రమలు నగరంలోనే ఉన్నాయి. దేశంలో కటక్ గుర్తించతగిన నగరాలలో ఒకటిగా ఉంది. ఎగువన ఉన్న మినరల్ జిల్లాలను, రాష్ట్రాలను కొలకత్తా , చెన్నై కారిడార్‌తో అనుసంధానిస్తుంది. పరదీప్ రేవు సమీపంలో ఉండడం అభివృద్ధికి మరింత సహకరిస్తుంది. దేశీయఖ్యాతి చెందిన ఒ.ఎస్.ఎల్ గ్రూపు, ప్రధానకార్యాలయం కటక్‌లోనే ఉంది. కటక్ రాష్ట్రంలో ప్రధాన వ్యాపారకేంద్రగానూ, రవాణా కేంద్రంగానూ అభివృద్ధి చెందుతూ ఉంది. జిల్లాలోని మాల్గోడౌన్, చత్రబజార్ లలో హోల్‌సేల్ కేటరింగ్‌కు కేంద్రంగా ఉంది.
సేవారంగం
కటక్ ఆర్ధికరంగానికి వ్యవసాయం ప్రధానంగా దోహదం చేస్తుంది. సమీపంలో ఉన్న గ్రామాలలో నాణ్యమైన పంటలు, కూరగాయలు, పండ్లు విస్తారంగా పండుతున్నాయి. ఇవి చత్రబజార్‌లో ఉన్న అతిపెద్ద మండిలో విక్రయించబడుతున్నాయి. ఇక్కడ ఉన్న " సెంట్రల్ రైస్ రీసెర్చ్ ఇంస్టిట్యూట్ " ఆసియాలో అతిపెద్ద మండిగా గుర్తించబడుతుంది. ఇది కటక్ దేశీయవ్యవసాయ రంగంలో అతి ముఖ్య స్థానం అందిస్తుంది. రాష్ట్రానికి మునుపటి రాజధానిగా, వ్యాపార కేంద్రంగా గుర్తించబడుతున్న కటక్‌లో ప్రభుత్వ , వ్యాపార కార్యాలయాలు అధికంగా ఉన్నాయి. సమీపప్రాంతాలలో ఉన్న ప్రజలు వారి ఉపాధి కొరకు కటక్ మీద ఆధారపడుతున్నారు. ప్రజలు అధికంగా సేవారంగం మీద ఆధారపడుతున్నారు. అందువలన నగరంలో ప్రజల సంఖ్య దిదినాభివృద్ధి చెందుతున్నారు. ఒడిషా హైకోర్ట్, ఎస్.సి.బి మెడికల్ కాలేజ్ (రాస్ట్రంలో అతి పెద్ద మెడికల్ కాలేజ్) కటక్‌లోనే ఉన్నాయి. అధిక సంఖ్యలో విశ్వవిద్యాలయాలు, కాలేజీలు, పాఠశాలలు , కోచింగ్ సెంటర్లతో కటక్ విద్యాకేంద్రంగా గుర్తించబడుతుంది.
పర్యాటక ప్రదేశాలు
జిల్లాలో పలు పర్యాటక ఆకర్షణలు ఉన్నాయి.
అసెంబ్లీ నియోజకవర్గాలు
The following is the 9 Vidhan sabha constituencies of Cuttack district and the elected members of that area
వెలుపలి లింకులు
కటక్ ఒడిషా రాష్ట్రంలోని అతి పెద్ద నగరం, జిల్లా.ఇక్కడ పలు జాతీయ పరిశోధనా కేంద్రములు ఉన్నాయి. ఈ నగరం పూర్వపు కళింగ దేశానికి రాజధాని. కటకం అంటే కవచం లేదా గోడ అని అర్థం. పూర్వం రాజులు కోటల చుట్టు ఎత్తైన గోడలు కట్టేవాళ్ళు. అందుకే ఈ నగరానికి కటక అని పేరొచ్చింది.
రవాణా సౌకర్యములు
విమానాశ్రయము : సమీపములోనిది బిజూ పట్నాయక్ విమానాశ్రయము, భువనేశ్వర్, దాదాపు 28 కిలోమీటర్ల దూరంలో ఉంది. కటక్ నగరం ఒడిషాలోని ప్రముఖ రైలు కూడలి. తాల్చేర్, పరదీప్ వెళ్ళు రైలు మార్గాలు కటక్ కూడలి వద్ద హౌరా-చెన్నై ప్రధాన రైలు మార్గాన్ని కలుస్తాయి.
బయటి లింకులు
వర్గం:ఒడిశా జిల్లాలు
ఆంధ్రరాష్ట్రం
ఆంధ్రరాష్ట్రం,భారతదేశపు తొలి భాషా ప్రయుక్త రాష్ట్రంగా 1953 అక్టోబరు 1న ఏర్పడింది.
మద్రాసు ప్రెసిడెన్సీ లోని తెలుగు భాష మాట్లాడే ప్రజలున్న భూభాగాన్ని వేరుచేసి దీన్ని ఏర్పరచారు. ఆంధ్ర రాష్ట్రానికి, హైదరాబాద్ రాష్ట్రానికి సరిహద్దులు తుంగభద్ర నది నుండి తుంగభద్రా రిజర్వాయి యొక్క బేక్ వాటర్స్. రాయలసీమ, కోస్తా ప్రాంతాలు ఇందులో కలిసున్నాయి. శ్రీకాకుళం, విశాఖపట్నం, తూర్పు గోదావరి, పశ్చిమ గోదావరి, కృష్ణా, గుంటూరు, నెల్లూరు, చిత్తూరు, కడప, అనంతపురం, కర్నూలు జిల్లాలు, బళ్ళారి జిల్లాలోని రాయదుర్గం, ఆదోని, ఆలూరు తాలుకాలు కలిపి 1953 అక్టోబర్ 1న ఆంధ్ర రాష్ట్రం ఏర్పడింది. బళ్ళారి జిల్లాలోని బళ్ళారి తాలూకా ఎల్‌.ఎస్‌ మిశ్రా సంఘం నివేదిక ననుసరించి మైసూరు రాష్ట్రంలో కలిపేసారు.1937 నాటి శ్రీబాగ్‌ ఒడంబడిక ననుసరించి కొత్త రాష్ట్రానికి కర్నూలు రాజధాని అయింది. టంగుటూరి ప్రకాశం ముఖ్యమంత్రి అయ్యాడు. సి.ఎం.త్రివేది గవర్నరు అయ్యాడు. నెహ్రూ చేతుల మీదుగా జరిగిన ప్రత్యేక రాష్ట్ర ఏర్పాటుతో ఆంధ్రుల చిరకాల స్వప్నం ఫలించింది.
ఆ తర్వాత 1 నవంబరు, 1956 తేదీన తెలంగాణ ప్రాంతం ఇందులో కలిసి తెలుగువారి విశాలాంధ్రగా ఉమ్మడి ఆంధ్రప్రదేశ్ రాష్ట్రం ఏర్పడింది.
58 సంవత్సరాలు తర్వాత ఆంధ్రప్రదేశ్ పునర్వ్యవస్థీకరణ చట్టం, 2014 అమల్లోకి వచ్చింది. 2014 జూన్ 2న అధికారికంగా విభజన జరిగి ఆంధ్రప్రదేశ్, తెలంగాణ కొత్త రాష్ట్రాలుగా ఏర్పడ్డాయి
ఉమ్మడి ఆంధ్రప్రదేశ్ ఏర్పాటు
1956 నవంబరు 1న, హైదరాబాద్ రాష్ట్రం లోని తెలుగుభాష మాట్లాడే తెలంగాణ ప్రాంతాన్ని, ఆంధ్ర రాష్ట్ర ప్రాంతాన్ని కలిపి విశాలమైన ఆంధ్రప్రదేశ్ ఏర్పడింది. ఇతర భాషలు మాట్లాడే ప్రాంతాల్ని మహారాష్ట్ర, కర్ణాటక రాష్ట్రాలలో కలిపింది.
బయటి లింకులు
వర్గం:ఆంధ్రప్రదేశ్ ఆధునిక చరిత్ర వర్గం:1953 స్థాపితాలు వర్గం:చరిత్ర వర్గం:ఆంధ్ర రాష్ట్రం
ఆస్ట్రలోపిథెకస్ ఆఫ్రికానస్
2019 జనవరిలో, ఆస్ట్రలోపిథెకస్ సెడీబాకు, దాని కంటే ప్రాచీనమైన ఆఫ్రికానస్, దాని తరువాతిదైన హోమో హ్యాబిలిస్ లతో శరీర నిర్మాణ పరంగా పోలికలున్నాయని చెబుతూనే, ఆ రెండింటి కంటే దీనిలో కొంత వైవిధ్యం ఉందని శాస్త్రవేత్తలు ప్రకటించారు.
టాంగ్ చైల్డ్
ఎడమ|thumb|200x200px| టాంగ్ చైల్డ్ పోత. దక్షిణాఫ్రికాలోని జోహన్నెస్‌బర్గ్‌లోని విట్వాటర్‌రాండ్ విశ్వవిద్యాలయంలో అనాటమీ విభాగానికి అధిపతి అయిన రేమండ్ డార్ట్ 1924 లో దక్షిణాఫ్రికాలోని కింబర్లీకి సమీపంలో ఉన్న టాంగ్ వద్ద సున్నపురాయి క్వారీలో దొరికిన శిలాజాలపై ఆసక్తి కనబరిచాడు. వీటిలో కోతి లాంటి జీవి యొక్క పుర్రెలో మానవ లక్షణాలతో ఉన్న కంటి గుంటలు, దంతాలు, ముఖ్యంగా వెన్నెముక కాలమ్‌కు (ఫోరామెన్ మాగ్నమ్) పైన పుర్రె బేస్ వద్ద ఉన్న రంధ్రం వంటివి అతనికి చాలా ఆసక్తి కలిగించాయి. దాని అమరిక మానవుడిలాగా నిటారుగా ఉన్న భంగిమను సూచించాయి. ఈ హోమినిడ్- టు- హోమినిన్ ప్రైమేట్, ద్విపాద నడకను సాధించిందని కూడా అవి సూచించాయి. డార్ట్ దీనికి ఆస్ట్రలోపిథెకస్ ఆఫ్రికానస్ ("ఆఫ్రికాకు చెందిన దక్షిణ కోతి") అనే పేరు పెట్టాడు; " టాంగ్ చైల్డ్ " అని కూడా దీన్ని పిలుస్తారు.
ఓ హోమినిన్‌కు అధికారికంగా "కోతి" ( -పిథెకస్ ) అనే పదాన్ని పేరులో చేర్చడం ఇదే మొదటిసారి. మనిషి, కోతి నుండి వచ్చినట్లు అధికారికంగా ప్రకటించినట్లైంది. టాంగ్ పిల్లవాడి పుర్రె, కోతులూ మానవుల మధ్య ఉన్న మధ్యంతర జాతిని సూచించాలని డార్ట్ సిద్ధాంతీకరించాడు. కానీ అతని వాదనను శాస్త్రీయ సమాజం తిరస్కరించింది. సాధారణంగా మానవునిగా పరిణమించే జీవులకు, ద్విపాద నడక కంటే ముందే పెద్ద కపాలం ("పెద్ద మెదడు") ఏర్పడాలి అనే ఆలోచనకు అనుగుణంగా ఈ తిరస్కరణ జరిగింది. ( క్రింద చూడండి, శ్రీమతి. Ples: కపాల సామర్థ్యం). పిల్ట్‌డౌన్ మ్యాన్ మానవ పరిణామానికి ఆద్యుడన్న నమ్మకం ప్రబలంగా ఉన్న ఆ కాలంలో, ముఖ్యంగా బ్రిటిష్ వైజ్ఞానిక వర్గాలు, ఈ తిరస్కరణను సమర్ధించాయి. (తరువాతి కాలంలో పిల్ట్‌డౌన్ మనిషి అనేది ఫోర్జరీ అని తేలింది.)
సర్ ఆర్థర్ కీత్ 1924 ప్రాంతాల్లో శరీర నిర్మాణ శాస్త్రవేత్త, మానవ శాస్త్రవేత్త. అతడి వ్యక్తిగత ఆభిజాత్యం మేరకు హోమినిన్లు ఉద్భవించిన ప్రదేశం ఐరోపా యే అని, ఆసియా, ఆఫ్రికాలు కాదని అభిప్రాయపడ్డాడు. అతను డార్ట్ వాదనను తోసిపుచ్చుతూ, టాంగ్ పిల్లవాడి పుర్రె ఒక యువ కోతికి, మరీ ముఖ్యంగా శిశు గొరిల్లా లేదా చింపాంజీది అయి ఉంటుందనీ సూచించాడు. పిల్ట్‌డౌన్ మనిషి ఆమోదయోగ్యతను సమర్థిస్తూ, ఆస్ట్రలోపిథెకస్ అయి ఉండే సంభావ్యతను ఖండించడంలో కీత్ చూపిన పట్టుదల ఈ రెండు సమస్యలను ఒక తరం పాటు విడదీయరాని విధంగా బంధించడంలో కీలక పాత్ర పోషించింది.
టాంగ్ పిల్లవాడి ఆవిష్కరణ పట్ల కీత్ వెలిబుచ్చిన నిరంతర శత్రుత్వం తీవ్రమైన పరిణామాలకు దారితీసింది; 1924 లో డార్ట్ చేసిన ప్రకటన నాటి నుండి, పిల్ట్‌డౌన్ మనిషి వ్యవహారం బూటకమని తేలేదాకా దాదాపు 30 సంవత్సరాలు పట్టింది. అప్పటికి గానీ ఆస్ట్రలోపిథెకస్కు అనుకూలంగా (హోమినిన్ స్థితి పట్ల) వచ్చిన వాదనల ప్రామాణికతకు సమర్ధన చేకూరలేదు.
శ్రీమతి. ప్లెస్
ఎడమ|thumb|200x200px| పుర్రె " శ్రీమతి. ప్లెస్ ", ఆస్ట్రలోపిథెకస్ ఆఫ్రికానస్ ; ట్రాన్స్వాల్ మ్యూజియం ప్రిటోరియా. టాంగ్ చైల్డ్ అనే పుర్రెయే మానవ పూర్వీకుడు అని చెప్పిన డార్ట్ సిద్ధాంతాన్ని ప్రిటోరియాలోని ట్రాన్స్‌వాల్ మ్యూజియం ఆఫ్ నేచురల్ హిస్టరీకి చెందిన పాలియోంటాలజిస్ట్ రాబర్ట్ బ్రూమ్ సమర్ధించాడు. 1936 లో, స్టెర్క్‌ఫోంటైన్ గుహల్లో మొదటి వయోజన ఆస్ట్రాలోపిథెసిన్‌ను కనుగొన్నారు. డార్ట్ వాదనను ఇది గట్టిగా బలపరిచింది. తరువాత, మెదడు సామర్థ్యం 485 సి.సి. కలిగిన వయోజన పుర్రెను (జిడబ్ల్యు బార్లో కనుగొన్నాడు) ప్లెసియంత్రోపస్ ట్రాన్స్‌వాలెన్సిస్ ( ట్రాన్స్‌వాల్కు చెందిన దాదాపు-మనిషి) గా వర్గీకరించాడు. 1947 ఏప్రిల్ లో, స్టెర్క్‌ఫోంటైన్ వద్ద పేలుడు జరుపుతున్నపుడు, అతను, జాన్ టి. రాబిన్సన్‌తో కలిసి మధ్య వయస్కురాలైన స్త్రీ పుర్రెను కనుగొన్నాడు. (కేటలాగ్ సంఖ్య STS 5 ), దీనిని కూడా అతను ప్లెసియంత్రోపస్ ట్రాన్స్‌వాలెన్సిస్గా వర్గీకరించాడు. (బ్రూమ్ బృందం లోని కుర్రాళ్ళు దానికి "శ్రీమతి ప్లెస్" అని పేరు పెట్టారు., అయితే ప్రస్తుతం ఆ పుర్రె ఒక యువకుడికి చెందినదని భావిస్తున్నారు). తరువాతి కాలంలో ఈ రెండు శిలాజాలనూ ఆస్ట్రలోపిథెకస్ ఆఫ్రికానస్‌గా వర్గీకరించారు.
శ్రీమతి. ప్లెస్ కపాల సామర్థ్యం 485 క్యూబిక్ సెంటీమీటర్లు (సిసి) మాత్రమే. మెదడు పరిమాణంలో పెరుగుదలకు చాలా ముందే ద్విపాద నడక అభివృద్ధి చెందిందని వెల్లడించిన మొదటి శిలాజాలలో ఇది ఒకటి. ఆధునిక కోతులకు ఉన్నట్లుగా, టాంగ్ పిల్లవాడిలో ముఖం ముందుకు పొడుచుకొచ్చినట్టు లేదు. ఇది ఆధునిక హోమినిన్‌లలో ఉండే లక్షణం.
లిటిల్ ఫుట్
1997 లో, పాలియో ఆంత్రోపాలజిస్టు రోనాల్డ్ జె. క్లార్క్, లిటిల్ ఫుట్ (StW 573) అనే ఆస్ట్రలోపిథెకస్ అస్థిపంజరం అవశేషాలను వెలికి తీయడం మొదలుపెట్టాడు. అంతకు ముందు దీన్ని స్టెర్క్‌ఫోంటైన్ గుహ వ్యవస్థలో కనుగొన్నారు. నమూనా వెలికితీత, విశ్లేషణలు 2018 లో పూర్తి చేసారు. లిటిల్ ఫుట్‌ను ప్రస్తుతానికి ఆస్ట్రలోపిథెకస్ ఆఫ్రికానస్‌గా వర్గీకరించారు; ఇది అఫారెన్సిస్ లేదా ఆఫ్రికానస్ జాతులకు చెందినది కాదని క్లార్క్ సూచిస్తున్నాడు. ఇది మకాపాన్స్‌గాట్, స్టెర్క్‌ఫోంటెయిన్ ల వద్ద కనుగొన్న ఒక ప్రత్యేకమైన ఆస్ట్రలోపిథెకస్ జాతికి (రేమండ్ డార్ట్, దీనికి ఆస్ట్రలోపిథెకస్ ప్రొమేథియస్ అని పేరు పెట్టాడు). 2015 లో రేడియో ఐసోటోపిక్ టెక్నిక్ ద్వారా చేసిన విశ్లేషణ ప్రకారం లిటిల్ ఫుట్ సుమారు 37 లక్షల సంవత్సరాల కిందటిదని తేలింది
అవయవ నిర్మాణం, వ్యాఖ్యానాలు
''ఎ. ఆఫ్రికానస్‌కు చెందిన అనేక లక్షణాలు ఎ. అఫారెన్సిస్‌తో సరిపోలాయి. ఎ. అఫారెన్సిస్‌'' కాళ్ళ కన్నా చేతులు పొడవుగా ఉండే ద్విపాద హోమినిన్ (చింపాంజీలలో కూడా కనిపించే లక్షణ మిది) లో మానవులకు ఉండే అధునాతన కపాల లక్షణాలు కొద్దిగా ఉన్నాయి. (శ్రీమతి ప్లెస్ కపాలంలోను, STS 71 లోనూ ఉంది). చెట్లు ఎక్కడానికి అనువుగా ఉండే వంగిన వేళ్ళతో సహా ఆదిమ లక్షణాలు కూడా దీనికి ఉన్నాయి.
''ఎ. ఆఫ్రికానస్, తరువాతి కాలం లోని హోమినిన్లకు, తద్వారా మానవులకూ ప్రత్యక్ష పూర్వీకుడిగా కాకుండా, పరాంత్రోపస్‌గా'' పరిణామం చెందిందని కొంతమంది పరిశోధకులు భావించారు. మరీ ముఖ్యంగా ''పి. రోబస్టస్, ఎ. ఆఫ్రికానస్'' నుండి వచ్చిందని భావించారు. ''పి. రోబస్టస్ ఒకింత దృఢంగా ఉన్నప్పటికీ, పి. రోబస్టస్, ఎ.ఆఫ్రికానస్'' ల కపాలాలు రెండూ ఒకేలా ఉన్నాయి. ఎ''. ఆఫ్రికానస్'' కపాలం ఆధునిక చింపాంజీతో బాగా దగ్గరగా సరిపోలి ఉంది; ఈ రెండు మెదళ్ళూ 400 సిసి నుండి 500 సిసి దాకా ఉన్నాయి. ఇవి బహుశా కోతి లాంటి తెలివితేటలను కలిగి ఉండేవి. ''ఎ. ఆఫ్రికానస్ ఒక కటి వలయాన్ని గమనిస్తే ఇది ఎ''. అఫారెన్సిస్ కంటే సమర్థవంతమైన ద్విపాద నడకను కలిగి ఉండేదని తెలుస్తుంది. ఎ ''. ఆఫ్రికానస్‌'' చేతి ఎముకలపై 2015 లో చేసిన అధ్యయనంలో, పనిముట్ల వాడకం వలన ఎముకల్లో కలిగే మార్పులు ఈ జాతిలో ఉన్నట్లుగా గమనించారు. అలాంటి అవయవ నిర్మాణాలను బట్టి పనిముట్ల తయారీ, వాడకం ఇంతకుముందు అనుకున్న కాలం కంటే ముందే మొదలు పెట్టి ఉంటారని చెప్పవచ్చు.
లైంగిక డైమోర్ఫిజం
ద్విపాద ప్రైమేట్ ''ఎ. ఆఫ్రికానస్‌'' కటి వెన్నెముకలో మానవుడికి ఉండేలాంటి లైంగిక డైమోర్ఫిజం ఉన్నట్లుగా ఇటీవల పరిశోధనల్లో తేలింది. గర్భధారణ సమయంలో కటి మీద పడే భారాన్ని మరింత సమర్థవంతంగా భరించడానికి, స్త్రీకి అవసరమయ్యే ఈ పరిణామ స్వరూపం, ద్విపాదులు కాని ప్రైమేట్లకు అవసరం లేదు.
2011 లో దంతాలపై చేసిన అధ్యయనంలో దక్షిణ ఆఫ్రికాలోని ''ఎ. ఆఫ్రికానస్, పి. రోబస్టస్'' సమూహాల్లో ఆడజంతువులు అవి పుట్టిన ప్రాంతం నుండి దూరంగా స్థిరపడేవని తేలింది.
జియోక్రొనాలజీ
మకాపాన్స్‌గాట్ శిలాజాలు 30 – 26 లక్షల సంవత్సరాల క్రితం నాటివి. స్టెర్క్‌ఫోంటెయిన్ వద్ద దొరికినవి 26 – 20 లక్షల క్రితం నాటివి. మిసెస్ ప్లెస్ శిలాజం 20 లక్షల సంవత్సరాల నాటిది. గ్లాడిస్వాలే శిలాజాలు సుమారు 24 – 20 లక్షల సంవత్సరాల క్రితం నాటివి. టాంగ్ పిల్లల వయస్సు గుర్తించడం చాలా కష్టమైంది. ప్రస్తుతం దీని డేటింగు ప్రాజెక్టుపై పని జరుగుతోంది.
ఇవి కూడా చూడండి
మానవ పరిణామం
బయటి లింకులు
వర్గం:మానవ పరిణామం వర్గం:మానవ పూర్వీకులు
మూలలంక
మూలలంక, కృష్ణాజిల్లా, కలిదిండి మండలం లోని రెవెన్యూయేతర గ్రామం.
గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది.
గ్రామంలో విద్యా సౌకర్యాలు
మండల పరిషత్ పాఠశాల, మూల లంక.
గ్రామములోని వైద్య సౌకర్యాలు
ప్రాధమిక ఆరోగ్య కేంద్రం.
గ్రామానికి రవాణా సౌకర్యాలు
జువ్వల పాలెం, ఏలూరు పాడు నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 81 కి.మీ.
దురై మురుగన్
దురై మురుగన్‌ తమిళనాడు రాష్ట్రానికి చెందిన రాజకీయ నాయకుడు. ఆయన తమిళనాడు శాసనసభకు పది సార్లు ఎమ్మెల్యేగా ఎన్నికై, ప్రస్తుతం ఎం. కె. స్టాలిన్ మంత్రివర్గంలో జల వనరుల శాఖ మంత్రిగా పనిచేస్తున్నాడు. డీఎంకే ప్రధాన కార్యదర్శి.
రాజకీయ జీవితం
దురై మురుగన్ 1954లో 16 ఏళ్ల వ‌య‌సులో డీఎంకే పార్టీలో సామాన్య కార్యకర్తగా చేరాడు. ఆయన 1971లో రాణిపేట్ నుంచి తొలిసారి ఎమ్మెల్యేగా అసెంబ్లీకి ఎన్నికై దురై మురుగ‌న్ 44 ఏళ్ల‌కు పైగా శాస‌న‌ స‌భ్యుడిగా ఉన్నాడు.
మూలాలు
వర్గం:తమిళనాడు రాజకీయ నాయకులు
చినతురకపాలెం
గ్రామంలోని విశేషాలు
ఈ గ్రామానికి చెందిన శ్రీఖాజావలి, షోక్రాబీ దంపతులు నిరుపేద కుటుంబానికి చెందినవారు. వీరి కుమారుడు నబీదరియావలీ, చిన్నప్పటినుండి కష్టపడి చదువుతూ, ఇప్పుడు, తాజాగా విడుదలైన, డిల్లీలోని అఖిలభారత వైద్య విఙాన మండలి వారు విడుదలచేసిన ఎం.బి.బి.ఎస్. ప్రవేశ పరీక్షా ఫలితాలలో జాతీయస్థాయిలో 25వ ర్యాంకు కైవసం చేసుకున్నాడు. ఇతడు ఢిల్లీలోని లో ఎం.బి.బి.ఎస్. చదవడానికి అర్హత సంపాదించినాడు. ఇతడు పాండిచ్చేరిలోని జిప్మర్ విద్యాసంస్థ "జిప్మర్" నిర్వహించిన ఎం.బి.బి.ఎస్. ప్రవేశ పరీక్షలో గూడా 19వ ర్యాంకు సంపాదించినాడు.
మూలాలు
వర్గం:నరసరావుపేట మండలం లోని రెవిన్యూయేతర గ్రామాలు
మంజు డే
మంజు డే (7 మే, 1926 - 30 సెప్టెంబరు, 1989) బెంగాలీ సినిమా నటి, దర్శకురాలు. 1962లో కారీ సాహెబర్ మున్షి సినిమాకు 25వ వార్షిక బి.ఎఫ్.జె.ఎ. అవార్డులలో ఉత్తమ సహాయ నటిగా అవార్డు అందుకుంది.
జీవిత విషయాలు
మంజు 1926, మే 26న పశ్చిమ బెంగాల్ లోని బహరంపూర్ గ్రామంలో జన్మించింది.
సినిమారంగం
జిఘన్సా అనే బెంగాలీ సినిమాలోని నటనతో గుర్తింపు పొందింది. 1950-1960 మధ్యకాలంలో బ్లాక్ అండ్ వైట్ సినిమాలలో పేరొందిన మంజు, సినీ దర్శకులు అజోయ్ కార్, మృణాళ్ సేన్, తపన్ సిన్హా రూపొందించిన సినిమాలలో నటించింది. షజరుర్ కాంతా, అభిషప్తా చంబల్ వంటి చిత్రాలకు దర్శకత్వం వహించి నిర్మించింది.
మరణం
మంజు 1989, సెప్టెంబరు 30న మరణించింది.
బయటి లింకులు
వర్గం:1926 జననాలు వర్గం:1989 మరణాలు వర్గం:బెంగాలీ సినిమా నటీమణులు
అరుదైన వ్యాధి దినోత్సవం
అరుదైన వ్యాధుల దినోత్సవం ( రేర్ డిసీస్ డే ) (Rare Disease Day) అనేది రోగుల జీవితాలపై అరుదైన వ్యాధుల ప్రభావం గురించి ప్రజలలో  అవగాహన పెంచడానికి, ఆ వ్యాధుల పరిశోధన  అవసరం గురించి ప్రపంచమును  జాగృతం చేయడం లక్ష్యంగా పెట్టుకొని ప్రతి సంవత్సరం 28  ఫిబ్రవరి ( అరుదైన తేదీ 29 రోజున)  నిర్వహించే అంతర్జాతీయ కార్యక్రమం. యునైటెడ్ స్టేట్స్లో, ఒక వ్యాధి 200,000 కంటే తక్కువ మందిని ప్రభావితం చేస్తే దానిని "అరుదైనది" గా పరిగణించబడుతుంది. 25 నుండి 30 మిలియన్ల మంది అమెరికన్లు అరుదైన వ్యాధితో నివసిస్తున్నారు, వీటిలో ఎక్కువ భాగం జన్యుపరమైనవి.
చరిత్ర
అరుదైన వ్యాధులపై ప్రజల్లో అవగాహన కల్పించేందుకు ఫిబ్రవరి 28న అరుదైన వ్యాధుల దినోత్సవాన్ని  ప్రపంచ వ్యాప్తంగా జరుపుకుంటారు. యూరోపియన్ ఆర్గనైజేషన్ ఫర్ రేర్ డిసీజెస్ 2008 లో తెలియని లేదా అంతగా తెలియని వ్యాధులతో బాధపడుతున్న వ్యక్తుల గురించి అవగాహన పెంచే లక్ష్యంతో ఈ దినోత్సవాన్ని ప్రారంభించింది. అరుదైన వ్యాధుల దినోత్సవాన్ని జరుపుకోవడం లక్ష్యాలలో ఒకటి ఈ వ్యాధులతో బాధపడుతున్నవారికి మంచి వైద్య చికిత్స సులభంగా లభించేలా చూడటం. అరుదైన వ్యాధులతో బాధపడుతున్న ప్రజల అవసరాలను తీర్చడానికి పరిశోధకులు, విధాన నిర్ణేతలను భాగస్వామ్యం చేయడం అందుకు ప్రోత్సహించే లక్ష్యంతో దీనిని జరుపుకుంటారు. thumb|బాల్యంలోని వ్యాధులు (1914) (14791964843) అరుదైన వ్యాధి దినోత్సవం చారిత్రాత్మకంగా ఫిబ్రవరి చివరి రోజున జరుపుకుంటారు. 2008 ఫిబ్రవరి 29న యూరప్, కెనడా దేశాల్లో తొలిసారిగా జరుపుకున్నారు. ప్రతి 4 సంవత్సరాలకు ఒకసారి వచ్చే అరుదైన రోజు కావడంతో 'రేర్ డిసీజ్ డే'గా జరుపుకోవడానికి ఈ తేదీని తీసుకున్నారు. అరుదైన వ్యాధులు ఒక చిన్న జనాభా సమూహాన్ని ప్రభావితం చేస్తాయి. ఈ వ్యాధులు చాలా అరుదు, గుర్తించబడవు, ప్రభుత్వ మద్దతు లేనప్పుడు చికిత్సలను సులభతరం చేయడానికి తక్కువ వనరులను కలిగి ఉంటాయి. భారతదేశం లో గుర్తించిన వాటిలో  263 అరుదైన వ్యాధులను ఓఆర్ డీఐ జాబితా చేసింది. వీటిలో అకాంతోసైటోసిస్ కొరియా, పెళుసైన ఎక్స్-సిండ్రోమ్, గౌచర్ వ్యాధి మొదలైనవి  ఉన్నాయి.
అవగాహన- పరిశోధనలు
అరుదైన వ్యాధి గురించి తెలియాలంటే అరుదైన వ్యాధి అనేది జనాభాలో తక్కువ శాతాన్ని ప్రభావితం చేసే వ్యాధి. ప్రపంచంలోని కొన్ని ప్రాంతాలలో, అనాథ వ్యాధి అరుదైన వ్యాధి, దీనికి అటువంటి చికిత్సలను అభివృద్ధి చేయడానికి, మార్కెటింగ్ చేయడానికి ప్రభుత్వం ఆర్థికంగా అనుకూలమైన పరిస్థితులను అందించకపోతే చికిత్సలను కనుగొనడానికి నిధులు,మద్దతును  పొందలేవు. అరుదైన వ్యాధుల లక్షణాలలో వ్యాధులు తీవ్రంగా ఉంటాయి, అన్ని (బహుళ)  అవయవాలను ప్రభావితం చేయడం, అనారోగ్యంతో గుర్తించబడతాయి, తరచుగా వైకల్యం, అకాల మరణానికి  కూడా కొన్ని దారితీస్తాయి. వ్యాధి దినోత్సవం 2023 విషయం (థీమ్ ) అరుదైన వ్యాధుల దినోత్సవం 2023 థీమ్ "షేర్ యువర్ కలర్స్". అరుదైన వ్యాధులతో బాధపడుతున్న వ్యక్తులతో ముడిపడి ఉన్న కళంకాన్ని తొలగించడానికి, ఈ రోగులు ఎదుర్కొంటున్న ఇబ్బందులపై అవగాహన పెంచడానికి కలిసి పనిచేయాలని రోగులకు, ప్రభుత్వాలకు, ప్రపంచ నాయకులకు తెలియ చేయడం కొరకు విన్నవించే దాని గా పేర్కొన్నారు. నిర్ధారణ చేయని లేదా చికిత్స చేయని అనారోగ్యాల గురించి ప్రజలకు అవగాహన పెంచడానికి యూరోపియన్ ఆర్గనైజేషన్ ఫర్ రేర్ డిసీజెస్ 2008 లో ఈ దినోత్సవాన్ని సృష్టించింది. నిర్దిష్ట వ్యాధులు (ఎయిడ్స్, క్యాన్సర్ మొదలైనవి) ఉన్నవారికి చాలా రోజులు కేటాయించినప్పటికీ, అరుదైన వ్యాధుల బారిన పడిన వారికి ప్రాతినిధ్యం వహించే రోజు ఇంతకు ముందు లేదని ఆ సంస్థ పేర్కొంది. అదనంగా, అరుదైన వ్యాధులు ఉన్నవారికి, వారి కుటుంబాలకు మద్దతు ఇవ్వడానికి సోషల్ నెట్వర్క్లు సరిపోవని సంస్థ పేర్కొంది. నేషనల్ ఆర్గనైజేషన్ ఫర్ రేర్ డిజార్డర్స్ 2009 లో యునైటెడ్ స్టేట్స్లో అరుదైన వ్యాధుల కోసం 200 రోగి న్యాయవాద సమూహాలను నిర్వహించింది,చైనా, ఆస్ట్రేలియా, తైవాన్, లాటిన్ అమెరికాలోని సంస్థలు కూడా కార్యక్రమాలను సమన్వయం చేయడానికి , ఆయా దేశాలలో ఈ రోజును ప్రచారం చేయడానికి ప్రయత్నాలకు నాయకత్వం వహించాయి.
మరోవైపు, యూరోపియన్ ఆర్గనైజేషన్ ఫర్ రేర్ డిసీజెస్ (యు.ఆర్.ఆర్.డి.ఐ.ఎస్) మొట్టమొదటి అరుదైన వ్యాధి దినోత్సవాన్ని నిర్వహించింది, ఇది కెనడియన్ ఆర్గనైజేషన్ ఫర్ రేర్ డిజార్డర్స్ ద్వారా అనేక ఐరోపా దేశాలతో పాటు కెనడాలో ఫిబ్రవరి 29, 2008 న జరిగింది. ఫిబ్రవరి 29 ఒక "అరుదైన రోజు", 2008 యునైటెడ్ స్టేట్స్ అనాథ ఔషధ చట్టాన్ని స్వీకరించిన 25 వ వార్షికోత్సవాన్ని సూచిస్తుంది కాబట్టి ఈ తేదీని ఎంచుకున్నారు.
అరుదైన వ్యాధి దినోత్సవం 2023 ప్రాముఖ్యత లో అరుదైన వ్యాధులు,  రోగుల జీవితాలను ఎలా ప్రభావితం చేస్తాయనే దానిపై ప్రజలకు, రాజకీయ అవగాహనను పెంచడం అరుదైన వ్యాధి దినోత్సవం  ప్రధాన లక్ష్యం. ఈ అరుదైన వ్యాధుల దినోత్సవం అరుదైన వ్యాధులపై ప్రజలకు అవగాహనను పెంచుతుంది, అదే సమయంలో అరుదైన వ్యాధుల బారిన పడిన ప్రజల అవసరాలను తీర్చడానికి పరిశోధకులను, విధానకర్తలను ఒక మార్గం చూపుతుంది,ప్రేరేపిస్తుంది. చాలా అరుదైన వ్యాధులు నయం చేయలేనివి, నిర్ధారణ చేయబడవు కాబట్టి, వాటి గురించి అవగాహన పెంచడం చికిత్సను కనుగొనే అవకాశాన్ని పరిగణించడానికి ప్రజలను ప్రోత్సహిస్తుంది.
సంవత్సరాలుగా అరుదైన వ్యాధి విధానంలో గణనీయమైన ప్రపంచ పురోగతి ఫలితంగా ప్రపంచవ్యాప్తంగా చాలా మంది ప్రజల జీవన నాణ్యత మెరుగుపడింది. అరుదైన వ్యాధి దినోత్సవం నాడు పాటించే నిరంతర పోరాటాలు, అభ్యాసాలే దీనికి కారణం అని చెప్పవచ్చును. ఈ అరుదైన వ్యాధి దినోత్సవం (రేర్ డిసీజ్ డే) స్థాపించినప్పటి నుండి ప్రతి సంవత్సరం పరుగులు ( రన్నింగ్) ,నడకల( వాకింగ్)  కళా ప్రదర్శనలు చేయడం, కార్యశాలలు( వర్క్ షాప్)  వరకు వేలాది కార్యక్రమాలు జరుగుతున్నాయి. అరుదైన వ్యాధి దినోత్సవంలో పాల్గొనేవారు పత్రికా సమావేశాలలో (ప్రెస్ కాన్ఫరెన్స్)  పాల్గొనడం, నిధుల సేకరణను నిర్వహించడం, ఎన్నికైన అధికారులకు సామూహిక రచనతో పాటు ఈవెంట్లు, సమావేశాలు, ప్రచారాలను నిర్వహిస్తారు. నిర్ణయాలు తీసుకునేవారి దృష్టిని ఆకర్షించడానికి ,సామాజిక మార్పును ప్రేరేపించడానికి ఈ సమావేశాలు నిర్వహించబడతాయి.
భారత ప్రభుత్వ గుర్తింపు
thumb|2018 ఫిబ్రవరి 28న న్యూఢిల్లీలో 'వరల్డ్ రేర్ డిసీజ్ డే 2018' సందర్భంగా ఈశాన్య ప్రాంత అభివృద్ధి (ఐ/సీ), ప్రధానమంత్రి కార్యాలయం, సిబ్బంది, ప్రజా ఫిర్యాదులు, పింఛన్లు, అణుశక్తి, అంతరిక్ష శాఖ సహాయ మంత్రి డాక్టర్ జితేంద్ర సింగ్ సమావేశం లో పాల్గొన్న చిత్రం, చిత్రంలో భారత ప్రభుత్వ  ఆరోగ్య, కుటుంబ సంక్షేమ మంత్రిత్వ శాఖ కార్యదర్శి శ్రీమతి ప్రీతి సుడాన్  ఇతరలు ఉన్నారు. అరుదైన వ్యాధుల రోగుల చికిత్స కోసం ప్రభుత్వం 2021 మార్చిలో నేషనల్ పాలసీ ఫర్ రేర్ డిసీజెస్ (ఎన్ పి ఆర్ డి- 2021) ను ప్రారంభించింది. ఎన్ పి ఆర్ డి- 2021 లక్షణాలు ఈ విధంగా ఉన్నాయి. అరుదైన వ్యాధులను గుర్తించి గ్రూప్ 1, గ్రూప్ 2, గ్రూప్ 3 అనే 3 తరగతులుగా వర్గీకరించారు. గ్రూప్ 1: ఒక్కసారి చికిత్స తో నయం చేయగల రుగ్మతలు, గ్రూపు-2: దీర్ఘకాలిక/జీవితకాల చికిత్స అవసరమైన వ్యాధులు అంటే తక్కువ వ్యయం తో ప్రయోజనం కలిగిన చికిత్స. ఏడాదికోసారి లేదా మరింత తరచుగా పర్యవేక్షణ అవసరమయ్యే కేసులు, గ్రూపు 3 లో ఖచ్చితమైన చికిత్స అవసరమయ్యే వ్యాధులు. అయితే ప్రయోజనం, ఖర్చు ,జీవితకాల చికిత్స కోసం సరైన రోగిని ఎంపిక చేయడం సవాళ్లు మొదలైనవి ఉన్నాయి.
మూలాలు
వర్గం:వ్యాధులు వర్గం:వైద్య పరిశోధన వర్గం:వైద్య చికిత్సలు వర్గం:వైద్య రంగం వర్గం:2008 సంస్థలు వర్గం:2008 స్థాపితాలు
చెన్నై సూపర్ కింగ్స్
చెన్నై సూపర్ కింగ్స్  ఇండియన్ ప్రీమియర్ లీగ్ క్రికెట్ పోటీలలో చెన్నైకు ప్రాతినిధ్యం వహిస్తున్న జట్టు. వీరు ఇండియన్ ప్రీమియర్ లీగ్ 2010 పోటీలలో ముంబై ఇండియన్స్ జట్టును ఓడించి విజేతగా నిలిచారు, 2011 లో రాయల్ చాలెంజర్స్ బెంగళూరును ఓడించి విజేతగా నిలిచారు.
కె. చెన్నకేశవ రెడ్డి
కడిమెట్ల చెన్నకేశవరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో ఎమ్మిగనూరు నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
కె. చెన్నకేశవ రెడ్డి 01 జులై 1940లో, ఆంధ్రప్రదేశ్ రాష్ట్రం, కర్నూలు జిల్లా ,  యెమ్మిగనూరు మండలం , కడిమెట్ల గ్రామంలో చెన్నారెడ్డి, విరుపాక్షమ్మ దంపతులకు జన్మించాడు. ఆయన పీయూసీ వరకు చదివాడు.
మూలాలు
వర్గం:1940 జననాలు వర్గం:కర్నూలు జిల్లా రాజకీయ నాయకులు వర్గం:కర్నూలు జిల్లా నుండి ఎన్నికైన శాసన సభ్యులు
బలాంగిర్
బలాంగిర్‌ను ఒడిషా రాష్ట్రం బలాంగిర్ జిల్లా లోని పట్టణం, జిల్లా ముఖ్యపట్టణం. దీన్ని బలాంగిర్ అని కూడా పిలుస్తారు. బలాంగిర్‌కు గొప్ప సాంస్కృతిక వారసత్వం ఉంది. దీన్ని ఒడిషా సాంస్కృతిక కేంద్రంగా కూడా పిలుస్తారు. పట్టణ పరిపాలనను పురపాలక సంఘం నిర్వహిస్తుంది. పురపాలక సంఘాన్ని ఇరవై ఒక్క వార్డులుగా విభజించారు. పట్టణ విస్తీర్ణం 12,000 ఎకరాలు.
భౌగోళికం
బలాంగిర్ 20.72°N, 83.48°W వద్ద సముద్ర మట్టం నుండి 383 మీటర్ల ఎత్తున ఉంది.
విమానాశ్రయం
ఝార్సుగూడా విమానాశ్రయం నగరానికి సమీప విమానాశ్రయం కాగా, ఛత్తీస్‌గఢ్‌ రాయ్‌పూర్‌లోని స్వామి వివేకానంద విమానాశ్రయం 234 కి.మీ దూరంలో ఉంది. రాష్ట్ర రాజధాని భువనేశ్వర్‌లోని బిజు పట్నాయక్ అంతర్జాతీయ విమానాశ్రయం 327 కి.మీ. దూరం లోను, రైలు ద్వారా 397 కి.మీ. దూరం లోనూ ఉంది.
పడమటిపాల (కలిదిండి)
పడమటిపాల, కృష్ణాజిల్లా, కలిదిండి మండలం లోని రెవెన్యూయేతర గ్రామం.
బలాంగిర్
రైలు
ఈస్ట్ కోస్ట్ రైల్వేస్‌లోని ఝార్సుగూడా - సంబల్‌పూర్ - టిట్‌లాగఢ్ రైలు మార్గంలో ఉన్నబలాంగిర్ జంక్షన్ రైల్వే స్టేషను, పట్టణాన్ని జాతీయ రైలు మార్గ వ్యవస్థతో కలుపుతోంది.
పడమటిపాల (కలిదిండి)
గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది.
గ్రామంలో విద్యా సౌకర్యాలు
జిల్లాపరిషత్ హైస్కూల్, పెదలంక
బలాంగిర్
మూలాలు
వర్గం:Coordinates on Wikidata వర్గం:ఒడిశా నగరాలు పట్టణాలు వర్గం:ఒడిశా జిల్లాల ముఖ్యపట్టణాలు
పడమటిపాల (కలిదిండి)
గ్రామానికి రవాణా సౌకర్యాలు
కలిదిండి, గురవాయిపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ.దూరంలో ఉంది.
హఫీజ్‌పేట
హఫీజ్‌పేట, తెలంగాణ రాష్ట్ర రాజధాని హైదరాబాదు లోని ఒక పొరుగు ప్రాంతం. ఇది కూకట్‌పల్లి, మాదాపూర్‌, మియాపూర్‌ ప్రాంతాలకు సమీపంలో ఉంది. ఇది హైదరాబాదు మహానగరపాలక సంస్థ లోని వార్డు నంబరు 109 లో ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.
సమీప ప్రాంతాలు
హఫీజ్‌పేట సమీపంలోని ప్రాంతాలు:
ప్రజా రవాణా
హఫీజ్‌పేట నుండి 5 కి.మీ.ల దూరంలో మాదాపూర్, హైటెక్ సిటీ ప్రాంతాలు ఉన్నాయి. ఇక్కడ ఎంఎంటిఎస్ రైల్వే స్టేషను కూడా ఉంది. తెలంగాణ రాష్ట్ర రోడ్డు రవాణా సంస్థ ఆధ్వర్యంలో హఫీజ్‌పేట నుండి బస్సు నంబర్లు 222 (కోఠి-లింగంపల్లి-పటాన్‌చెరు), 10హెచ్ (ఆల్విన్ కాలనీ - సికింద్రాబాదు), 216కె/ఎల్ (లింగంపల్లి - మెహదీపట్నం) బస్సు సౌకర్యం ఉంది.
ఇతర వివరాలు
స్వతంత్ర సమరయోధులు నివాసముండే సీ.ఆర్‌.ఫౌండేషన్‌, అంతర్జాతీయ స్థాయి ప్రదర్శనలు నిర్వహించే హైటెక్స్‌, హెచ్‌ఐసీసీ కేంద్రాలు, నోవాటెల్‌ హోటల్, హైటెక్స్‌ కమాన్‌ ముఖద్వారం, నిరుద్యోగులకు నిర్మాణరంగంలో శిక్షణ ఇచ్చే న్యాక్‌, కొండాపూర్‌ ఆర్టీయే కార్యాలయం ఈ ప్రాంతంలో ఉన్నాయి.
మూలాలు
వర్గం:హైదరాబాదులోని ప్రాంతాలు
గురు (2017 సినిమా)
గురు  2017, మార్చి 31న విడుదలైన తెలుగు చలనచిత్రం. సుధ కొంగర దర్శకత్వం వహించిన ఈ చిత్రంలో వెంకటేష్, రితికా సింగ్, నాజర్‌, తనికెళ్ల భరణి నటించగా, సంతోష్‌ నారాయణన్‌ సంగీతం అందించాడు. సుధ కొంగర తమిళ, హిందీ భాషల్లో రూపొందించిన ద్విభాషాచిత్రం ఇరుది సుత్రు (సాలా ఖద్దూస్ - హిందీ) సినిమాకు రిమేక్ చిత్రం ఇది. ఇందులో ఆర్. మాధవన్, రితికా సింగ్ నటించారు. ఈ చిత్రానికి ప్రేక్షకులు, సినీ విమర్శకుల నుండి అనుకూల స్పందనలు అందుకుంది.
కథ
సిన్సియర్ బాక్సింగ్ కోచ్ ఆదిత్య (వెంకటేష్) తన ముక్కుసూటితనం, కోపం కారణంగా అనేక ఇబ్బందులు ఎదుర్కొంటాడు. బాక్సింగ్ అసోసియేషన్ లో జరిగే రాజకీయాల వల్ల ఢిల్లీ నుంచి వైజాగ్ కు బదిలీ అయిన ఆదిత్య తనేంటో రుజువు చేసుకోవాలనుకుంటాడు. ఆ క్రమంలో కూరగాయలు అమ్ముకుని బతికే పేదింటి అమ్మాయి రామేశ్వరి (రితికా సింగ్) ఆదిత్యకు కనిపిస్తుంది. రామేశ్వరిలో ఉన్న ప్రతిభను గుర్తించి ఆమెకు బాక్సింగ్ శిక్షణ ఇవ్వడం మొదలుపెడతాడు. ఇతరుల వల్ల ఆదిత్య, రామేశ్వరి ఇద్దరూ అనేక ఒడుదొడుకులు ఎదుర్కొంటారు. వారు వాటిని అధిగమించి ఛాంపియన్ బాక్సర్ గా ఎలా తీర్చిదిద్దాడన్నది మిగతా కథ.
నిర్మాణం
2016 సెప్టెంబరులో హైదరాబాదులో చిత్రీకరణ ప్రారంభమై, వైజాగ్, హైదరాబాదు,గోవాలో చిత్రీకరణ జరుపుకుంది. 2016 డిసెంబరులో మొదటివారంలో షూటింగ్ పూర్తయింది. తమిళ మాతృకకు పనిచేసిన సంతోష్ నారాయణన్ సంగీత దర్శకుడిగా, సతీష్ సూర్య కూర్పు గా ఈ సినిమాకు కూడా పనిచేశాడు. కళా దర్శకుడిగా టి. సంతానం స్థానంలో జాకీ ని తీసుకున్నారు.
పాటలు
ఈ చిత్రానికి సంతోష్ నారయన్ సంగీతం అందించాడు. లహరి మ్యూజిక్ ద్వారా పాటలు విడుదలయ్యాయి. వెంకటేష్ పాడిన జింగిడి పాట మినహా, మిగిలిన పాటల ట్యూన్స్ తమిళ చిత్రం నుండి తీసుకోబడ్డాయి.
బయటి లంకెలు
వర్గం:2017 తెలుగు సినిమాలు వర్గం:వెంకటేష్ నటించిన సినిమాలు వర్గం:నాజర్ నటించిన చిత్రాలు వర్గం:తనికెళ్ళ భరణి చిత్రాలు వర్గం:రఘుబాబు నటించిన చిత్రాలు వర్గం:తెలుగు క్రీడల చిత్రాలు
దయా ప్రకాష్ సిన్హా
'''డి.పి. సిన్హా అని కూడా పిలువబడే దయా ప్రకాష్ సిన్హా''' ఒక భారతీయ రిటైర్డ్ ఐఎఎస్ అధికారి, ప్రస్తుతం బిజెపి కల్చరల్ సెల్ కు జాతీయ కన్వీనర్ గా, ఇండియన్ కౌన్సిల్ ఫర్ కల్చరల్ రిలేషన్స్ (ఐసిసిఆర్) ఉపాధ్యక్షుడిగా పనిచేస్తున్నారు. ఆయన దర్శకుడు, రచయిత, నాటకరచయిత, సామ్రాట్ అశోక్, సీధియాన్, కథ ఏక్ కాన్స్ కి, ఇతిహాస్ చక్ర, రక్తఅభిషేక్ వంటి హిందీ నాటకాలకు ప్రసిద్ధి చెందారు. అతను భారత నాల్గవ అత్యున్నత పౌర పురస్కారం పద్మశ్రీ గ్రహీత. ఆయన నాటక రచనలు 50 సంవత్సరాల పాటు ప్రచురించబడి ప్రదర్శించబడ్డాయి, అనేక భాషల్లోకి అనువదించబడ్డాయి.
సివిల్ సర్వీస్
సిన్హా అలహాబాద్ లో జన్మించారు. మాస్టర్స్ డిగ్రీ తరువాత అతను ప్రభుత్వ పరీక్షల కోసం చదవడం కొనసాగించాడు. అతను యుపిఎస్ సి పరీక్షలో క్లియర్ చేయలేకపోయాడు మరియు 1952 లో ప్రొవిన్షియల్ సివిల్ సర్వీస్ లో చేరాడు. అక్కడ ఉత్తరప్రదేశ్ తరఫున ఐఎఎస్ గా పదోన్నతి పొందారు. 1993లో సాంస్కృతిక వ్యవహారాల డైరెక్టర్ గా పదవీ విరమణ చేశారు. తన 4 దశాబ్ధాల సుదీర్ఘ పదవీకాలంలో అతను అనేక సాంస్కృతిక పదవులను నిర్వహించాడు, భారతదేశంలో ప్రదర్శన కళలను ప్రోత్సహించాడు. 1986 నుండి 1988 వరకు ఉత్తరప్రదేశ్ లోని లలిత్ కళా అకాడమీ చైర్మన్ గా కూడా పనిచేశారు.
నాటక సాహిత్యం
అతను చిన్న వయస్సు నుండి థియేటర్ పై ఆసక్తిని పెంచుకున్నాడు. అతను లక్ష్మణ్ లాల్ నాటకం, తాజ్ మహల్ కే ఆంసోలో నటుడిగా తన ప్రదర్శన కళల వృత్తిని ప్రారంభించాడు. అతను నాటక రచనలో అరంగేట్రం చేశాడు, మేరే భాయ్ మేరే, ఇతిహాస్ చక్ర, మాన్ కే భన్వర్, పంచతంత్రం, దుష్మాన్ లతో సహా పదమూడు నాటకాలను కూర్చాడు, వీటిలో చాలా నాటక దర్శకులు ప్రదర్శించారు. సాంజ్ సావేరే పేరుతో ఆయన మొదటి నాటకం 1957లో ప్రచురితమైంది. అతను 1962 లో ఒక థియేటర్ ఆర్టిస్ట్‌ని  వివాహం చేసుకున్నాడు, నాటకరంగం రాయడం, చేయడం కొనసాగించాడు. ఆయన నాటకం కథ ఏక్ కాన్స్ కి విస్తృతంగా ఆరాధించబడింది, ఢిల్లీ విశ్వవిద్యాలయం తో సహా భారతదేశంలోని 5 విశ్వవిద్యాలయాల సిలబస్ లలో కూడా సూచించబడింది. 1978లో భార్యను కోల్పోయాడు.
2019లో సాహిత్య అకాడమీ ఆడిటోరియంలో సాంస్కృతిక, పర్యాటక శాఖ మంత్రి ప్రహ్లాద్ సింగ్ పటేల్ సమక్షంలో నాట్య-సమగ్ర పేరుతో ఆయన నాటకాల సేకరణ మూడు సంపుటాలుగా ప్రారంభించబడింది.
మూలాలు
వర్గం:జీవిస్తున్న ప్రజలు వర్గం:పద్మశ్రీ పురస్కార గ్రహీతలు వర్గం:హిందీ రచయితలు
కే.ఎన్. నెహ్రూ
'''కే.ఎన్‌. నెహ్రూ''' తమిళనాడు రాష్ట్రానికి చెందిన రాజకీయ నాయకుడు. ఆయన తమిళనాడు శాసనసభకు తిరుచ్చి వెస్ట్ నియోజకవర్గం నుండి ఎమ్మెల్యేగా ఎన్నికై, ప్రస్తుతం ఎం. కె. స్టాలిన్ మంత్రివర్గంలో మున్సిపల్‍ శాఖ మంత్రిగా పనిచేస్తున్నాడు.
మూలాలు
వర్గం:తమిళనాడు రాజకీయ నాయకులు
రొటేషన్ చక్రవర్తి
బయటిలింకులు
వర్గం:శారద నటించిన చిత్రాలు వర్గం:విజయ నరేష్ నటించిన చిత్రాలు వర్గం:సుధాకర్ నటించిన సినిమాలు వర్గం:రమాప్రభ నటించిన చిత్రాలు వర్గం:రావి కొండలరావు నటించిన చిత్రాలు వర్గం:మిక్కిలినేని నటించిన సినిమాలు వర్గం:దాసరి నారాయణరావు నటించిన సినిమాలు వర్గం:దాసరి నారాయణరావు దర్శకత్వం వహించిన సినిమాలు
అఖిల భారత వైద్య విజ్ఞాన సంస్థ, రాయ్‌పుర్
ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ రాయ్‌పుర్ (ఎయిమ్స్ రాయ్‌పుర్) ఒక మెడికల్ కాలేజీ, మెడికల్ రీసెర్చ్ పబ్లిక్ యూనివర్శిటీ, ఇది ఛత్తీస్‌గఢ్ రాష్ట్ర రాజధాని రాయ్‌పుర్లో ఉంది. 2012 లో స్థాపించబడిన ఇది ఆరోగ్య, కుటుంబ సంక్షేమ మంత్రిత్వ శాఖ క్రింద స్వయంప్రతిపత్తితో పనిచేస్తుంది.
మూలాలజాబితా
వర్గం:వైద్య కళాశాలలు
యడవల్లి (కలిదిండి)
యడవల్లి, కృష్ణాజిల్లా, కలిదిండి మండలంలోని  రెవెన్యూయేతర గ్రామం.
గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది.
గ్రామంలో విద్యా సౌకర్యాలు
మండలపరిషత్ పాఠశాల, యడవల్లి
గ్రామానికి రవాణా సౌకర్యాలు
కలిదిండి, గురవాయిపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ
భారతదేశపు చట్టాలు 0201 - 0220
ఆధారాలు
వర్గం: భారతదేశపు చట్టాలు
రాజధాని
thumb| [[ఆంధ్రప్రదేశ్ రాజధాని అమరావతి లో సచివాలయ భవన సముదాయం| alt= ఆంధ్రప్రదేశ్ రాజధాని అమరావతి లో సచివాలయ భవన సముదాయం]] రాజధాని ( రాజధాని నగరం) అనగా  దేశం,  ప్రాంతం,  రాష్ట్రం మొదలైన వాటి పరిపాలన శాఖలు ప్రధానంగా గల  పట్టణం లేదా నగరం. రాజధాని పరిపాలన కొరకు సాధారణంగా మహా నగరపాలక సంస్థ ఉంటుంది. ఒక నగరాన్ని రాజధానిగా పేర్కొనడం రాజ్యాంగంలో కాని చట్టం ద్వారాగాని జరుగుతుంది. కొన్ని దేశాలకు, ప్రాంతాలకు అధికారిక రాజధాని వున్నా, ప్రభుత్వ పాలన కేంద్రం వేరేగా వుండవచ్చు. మాధ్యమాలలో రాజధాని నగరాన్ని  ఆ దేశ ప్రభుత్వానికి బదులుగా వాడుతారు. ఉదాహరణకు, వాషింగ్టన్, లండన్ మధ్య సంబంధాలు అనగా  అమెరికా సంయుక్త రాష్ట్రాలు, యునైటెడ్ కింగ్డమ్ సంబంధాలు అని అర్ధం.
వెలుపలి లంకెలు
వర్గం:పరిపాలనా విభాగాలు వర్గం:నివాస ప్రాంతాలు
గోపాలపట్నం మండలం
గోపాలపట్నం మండలం, ఆంధ్రప్రదేశ్ రాష్ట్రం, విశాఖపట్నం జిల్లాలోని 11 మండలాలలో ఒకటి. ఇది విశాఖపట్నం రెవెన్యూ డివిజన్ క్రింద నిర్వహించబడుతుంది. దీని పరిపాలనా ప్రధాన కార్యాలయం గోపాలపట్నంలో ఉంది. ఈ మండలం విశాఖపట్నం నగరానికి పశ్చిమ అంచున ఉంది. ఉత్తరాన విశాఖపట్నం గ్రామీణ మండలం, దక్షిణాన గాజువాక మండలం సరిహద్దులుగా ఉన్నాయి. గోపాలపట్నం పౌర సదుపాయాలకు బాధ్యత వహించే గ్రేటర్ విశాఖపట్నం మున్సిపల్ కార్పొరేషన్ పరిధిలో ఉన్నందున ఈ మండలంలో గ్రామాలు లేవు.